Vukovar, 28.01.2021.

Razina: 11

Razdjel : 041

Matični broj: 04140966

RKP: 48314

Djelatnost: 9103

OIB: 18534327031

**Bilješke uz financijske izvještaje**

Za razdoblje 01.01.2020.-31.12.2020.

1. **OPĆI DIO**

Javna ustanova ''Memorijalni centar Domovinskog rata Vukovar'' je osnovana 02.05.2013. godine po rješenju Trgovačkog suda u Osijeku, a s redovitim poslovanjem je započela 02.01.2014. godine.

Zakonom o proračunu (NN 87/08, 136/12, 15/15) i Pravilnikom o financijskom izvještavanju u proračunskom računovodstvu Javna ustanova ''Memorijalni centar Domovinskog rata Vukovar'' je obveznik sastavljanja financijskih izvještaja.

Javna ustanova ''Memorijalni centar Domovinskog rata Vukovar'' vodi knjigovodstvo po načelu dvojnog knjigovodstva, prema rasporedu računa iz Računskog plana koji je sastavni dio Pravilnika o proračunskom računovodstvu i računskom planu.

Ustanovu zastupa ravnatelj, Krunoslav Šeremet, dipl. ing.

1. **BILJEŠKE UZ IZVJEŠTAJ O PRIHODIMA I RASHODIMA, PRIMICIMA IZDACIMA – OBRZAC PR-RAS**

**UKUPNI PRIHODI (AOP 001) –17.948.770,00 kn**

Ukupni prihodi u promatranom razdoblju ostvareni su u iznosu od 17.948.770,00 kn što čini smanjenje u odnosu na isto razdoblje u 2019. godini kada su ukupni ostvareni prihodi iznosili 30.657.934,00 kn. U promatranom razdoblju Javna ustanova ''Memorijalni centar Domovinskog rata Vukovar'' ostvarila je 5.877.788,00 kn prihoda temeljem tekućih pomoći od institucija EU (AOP 052) koja su namijenjena za financiranje projekta Digitalizacija arhivskog gradiva iz Domovinskog rata. Prihodi od pruženih usluga (AOP 126) iznose 337.760,00 kn (u strukturi ukupnih prihoda 2% ), većinu navedenih prihoda čine prihodi od zakupa restorana Istra (u iznosu od 256.000,00 kn, udio u strukturi prihoda od pruženih usluga 76%), a ostatak se odnosi na prihode od usluga smještaja u hostelu Dubrovnik, prihode od zakupa za smještaj antenskih prihvata i zakupa reklamnog prostora**.** Ukupni prihodi iz nadležnog proračuna za financiranje redovne djelatnosti (AOP 131) iznose 11.733.222,00 kn što je smanjenje u odnosu na isto razdoblje u 2019. godini kada su isti iznosili 25.543.204,00 kn. Navedeni prihodi sastoje se od prihoda za financiranje rashoda poslovanja i prihoda za financiranje rashoda za nabavu nefinancijske imovine. U promatranom razdoblju prihodi za financiranje rashoda poslovanja (AOP 132) iznose 11.656.132,00 kn (u strukturi ukupnih prihoda 65%), što čini smanjenje u odnosu na isto razdoblje u 2019 godini kada su isti iznosili 24.939.611,00 kn. Prihodi za financiranje rashoda poslovanja odnose se na prihode za financiranje rashoda za zaposlene, materijalnih rashoda i financijskih rashoda. Prihodi iz nadležnog proračuna za financiranje rashoda za nabavu nefinancijske imovine (AOP 133) u promatranom razdoblju iznose 77.090,00 kn ( u strukturi ukupnih prihoda manje od 1%), što čini smanjenje u odnosu na isto razdoblje u 2019 godini kada su navedeni prihodi iznosili 603.593,00 kn, a isti se odnose na prihode za financiranje nabave dugotrajne imovine, te dodatna ulaganja na građevinskim objektima.

* *Struktura*

|  |  |  |  |
| --- | --- | --- | --- |
|  | **01.01.2019.- 31.12.2019.** | **01.01.2020.-31.12.2020.** | **Indeks** |
| **PRIHODI POSLOVANJA (AOP 001)** | **30.657.934,00** | **17.948.770,00** | **58,8** |
| Tekuće pomoći od institucija i tijela EU (AOP 052) | 4.359.148,00 | 5.877.788,00 | 134,8 |
| Tekuće pomoći od izvanproračunskih korisnika (AOP 058) | 14.061,00 | - | 0,0 |
| Prihodi od pruženih usluga ( AOP 126 ) | 741.521,00 | 337.760,00 | 45,5 |
| Prihodi iz nadležnog proračuna i od HZZO-a na temelju ugovornih obveza (AOP 130) | 25.543.204,00 | 11.733.222,00 | 45,9 |

**RASHODI POSLOVANJA (AOP 148) – 17.542.862,00 kn**

* Na dan 31.12.2020. ***ukupni rashodi za zaposlene (AOP 149)*** iznose 4.067.059,00 kn dok su isti na dan 31.12.2019. godine iznosili 3.681.168,00 kn. Udio rashoda za zaposlene u ukupnim rashodima poslovanja iznosi 23%, a struktura rashoda za zaposlene je slijedeća:

-plaće za redovan rad- 3.333.773,00 kn,

-ostali rashodi za zaposlene- 202.394,00 kn. Navedeni rashodi se odnose na isplatu jednokratne pomoći za rođenje djeteta, potpore za invalidnost, jubilarne nagrade, regresa, dara za dijete, božićnice.

- doprinosi za obvezno zdravstveno osiguranje- 530.892,00 kn,

Temeljem dodatka Temeljnom kolektivnom ugovoru za službenike i namještenike u javnim službama koji je usvojen 05. prosinca 2019. godine osnovica za obračun plaće od 01. siječnja 2020. godine iznosi 5.809,79 kn što je povećanje u odnosu na osnovicu koja je bila određena u 2019. godini, a ista je iznosila 5.695,87 kn. Navedenim dodatkom, povećana su i jednokratna materijalna prava zaposlenih, tako su božićnica i regres povećani sa 1250,00 kn na 1500,00 kn i dar u prigodi dana sv. Nikole s 500,00 na 600,00 kn. Zbog svega navedenoga, u 2020. godini došlo je do povećanja ukupnih rashoda za zaposlene.

* Na dan 31.12.2020. ***ukupni materijalni rashodi (AOP 160)*** iznose 13.475.789,00 kn dok su isti na dan 31.12.2019. godine iznosili 25.947.412,00 kn. Udio materijalnih rashoda u ukupnim rashodima poslovanja iznosi 77%, a struktura materijalnih rashoda je slijedeća :

- službena putovanja 6.694,00 kn –Javna ustanova je procedurom odobravanja službenih putovanja propisala vrstu smještaja i prijevoz, te ostale uvjete priznavanja rashoda vezanih uz službena putovanja

- naknade za prijevoz 197.604,00 kn – odnosi se na prijevoz djelatnika na posao i s posla

- stručno usavršavanje zaposlenika 15.870,00 kn, što se najvećim dijelom odnosi na računovodstvene i pravne seminare, stručno usavršavanje iz područja javne nabave te seminare vezano za zaštitu na radu

- uredski materijal i ostali materijalni rashodi 53.583,00 kn, najvećim dijelom se odnosi

na opskrbu uredskim materijalom, pretplate na stručnu literaturu, materijal za higijenske potrepštine te materijal za čišćenje i održavanje.

- rashodi za energiju 313.102,00 kn - najvećim se dijelom odnose na troškove električne energije i plina na lokacijama, a manji dio odnosi se na trošak goriva.

- materijal i dijelovi za tekuće i investicijsko održavanje 4.651,00 kn. Navedeni troškovi odnose se na materijal i dijelove za tekuće i investicijsko održavanje građevinskih objekata, postrojenja i opreme, te transportnih sredstava

- sitni inventar i auto gume 17.060,00 kn. Navedeni troškovi odnose se na zamjenu dotrajalog sitnog inventara, te nabavu stalaka za dezinficijense i prilagodbu situaciji uzrokovanom pandemijom bolesti COVID-19, a u svrhu sprječavanja širenja bolesti. U 2020. godini, nabavljeno je i četiri nove zimske gume za službeni automobil Citroen C3.

- službena, radna i zaštitna odjeća i obuća 14.963,00 kn odnosi se na nabavu službene i zaštitne odjeće i obuće za radnike na vanjskom uređenju u skladu sa zaštitom na radu.

- usluge telefona, pošte, prijevoza 96.456,00 kn - navedeni troškovi odnose se na kontinuirane troškove mobilnih telefona, fiksnih telefona, interneta i poštarine

- usluge tekućeg i investicijskog održavanja 163.668,00 kn - najvećim dijelom odnosi se na redovna mjesečna i godišnja održavanja; održavanje dizala, servisiranje klima uređaja, održavanje sustava vatrodojave i plino detekcije, servis plinskog kotla, održavanje rashladnog agregata, održavanje kotlovnice, servis i popravak prijevoznih sredstava.

- usluge promidžbe i informiranja 24.344,00 kn- odnosi se najvećim dijelom na nabavu promidžbenog materijala, objave prigodnih čestitki i ostalih sadržaja u novinama i na radiju

- komunalne usluge 43.323,00 kn – Odnosi se na kontinuirane rashode, odvoz otpada i opskrbu vodom te dimnjačarske usluge

- zakupnine i najamnine 2.778.099,00 kn - najvećim dijelom se odnosi na zakup autobusa za projekt „Posjet učenika osmih razreda Vukovaru“

- Intelektualne i osobne usluge 6.915.045,00 kn –odnosi se na financiranje projekta digitalizacija arhivskog gradiva iz Domovinskog rata. Zaključkom Vlade RH od 04. kolovoza 2017. godine Ministarstvo hrvatskih branitelja zaduženo je za koordinaciju i provođenje poslova digitalizacije arhivskog gradiva iz Domovinskog rata. Vlada RH je na sjednici održanoj 14. veljače 2019. godine donijela Zaključak o izmjeni i dopuni gore navedenog Zaključka kojim Ministarstvu hrvatskih branitelja partner u provedbi projekta digitalizacije arhivskog gradiva iz Domovinskog rata postaje i Javna ustanova ''Memorijalni centar Domovinskog rata Vukovar'' koja će angažirati do 100 vanjskih pružatelja usluga temeljem ugovora o djelu. Projekt se financira iz izvora 561 (85%) i izvora 12 (15%).

- računalne usluge 56.895,00 kn odnose se na mjesečno održavanje računovodstvenog programa Konto, održavanje web stranice ustanove i održavanje muzejskog programa m++ .

- ostale usluge 2.646.106,00 kn odnose se na troškove prehrane u projektu „Posjet učenika osmih razreda Vukovaru“, usluge čišćenja i pranja objekata i posteljine za potrebe provedbe projekta u hostelu Dubrovnik , troškove ulaznica za muzeje koji čine sastavni dio programa posjeta djece, te usluge čuvanja imovine

- naknade troškova osobama izvan radnog odnosa 4.809,00 kn odnosi se na program

stručnog osposobljavanja bez zasnivanja radnog odnosa

- premije osiguranja 42.819,00 kn odnosi se na police osiguranja službenih vozila i radnih

strojeva, osiguranje od požara, osiguranje gostiju hostela Dubrovnik, te osiguranje zaposlenih

- reprezentacija 64.438,00 kn najvećim dijelom se odnosi na ugošćavanja i darovanja poslovnih partnera

- pristojbe i naknade 3.196,00 kn - odnosi se na turističku pristojbu sukladno ostvarenim noćenjima u hostelu Dubrovnik koji su plaćeni sa izvora 31

- ostali nespomenuti rashodi poslovanja 13.064,00 kn – odnose se na rashode protokola

(vijenci, svijeće, cvijeće i sl. ), obilježavanje Dana sjećanja na žrtvu Vukovara i ostala obilježavanja obljetnica.

* Na dan 31.12.2020. godine ***ukupni financijski rashodi*** iznose 14,00 kn dok su isti na dan 31.12.2019. godine iznosili 129,00 kn. Udio financijskih rashoda u ukupnim rashodima je manji od 1%, a iznos se odnosi na bankarske usluge i usluge platnoga prometa.
* *Struktura*

|  |  |  |  |
| --- | --- | --- | --- |
|  | **01.01.2019.- 31.12.2019.** | **01.01.2020.-31.12.2020.** | **Indeks** |
| **Rashodi poslovanja (AOP 148)** | **29.628.709,00** | **17.542.862,00** | **59,2** |
| **Rashodi za zaposlene (AOP 149)** | **3.681.168,00** | **4.067.059,00** | **110,5** |
| Plaće (bruto) AOP 150 | 3.030,727,00 | 3.333.773,00 | 110,0 |
| Ostali rashodi za zaposlene  ( AOP 155) | 164.688,00 | 202.394,00 | 122,9 |
| Doprinosi na plaće (AOP 156 ) | 485.753,00 | 530.892,00 | 109,3 |
| **Materijalni rashodi ( AOP 160 )** | **25.947.412,00** | **13.475.789,00** | **51,9** |
| Naknade troškova zaposlenima (AOP 161 ) | 262.819,00 | 220.168,00 | 83,8 |
| Rashodi za materijal i energiju(AOP 166) | 630.732,00 | 403.359,00 | 64,0 |
| Rashodi za usluge (AOP 174) | 24.851.369,00 | 12.723.936,00 | 51,2 |
| Naknade troškova osobama izvan radnog odnosa (AOP 184) | 11.831,00 | 4.809,00 | 40,6 |
| Ostali nespomenuti rashodi poslovanja (AOP 185) | 190.661,00 | 123.517,00 | 64,8 |
| **Financijski rashodi –AOP 193** | **129,00** | **14,00** | **10,9** |
| Ostali financijski rashodi  (AOP 207 ) | 129,00 | 14,00 | 10,9 |

**RASHODI ZA NABAVU NEFINANCIJSKE IMOVINE (AOP 341)- 77.090,00 kn**

Na dan 31.12.2020. godine utrošeno je 77.090,00 kn na nabavu nefinancijske imovine dok su isti na dan 31.12.2019. godine iznosili 932.259,00 kn. Ukupni rashodi za nabavu proizvedene dugotrajne imovine (AOP 354) iznose 43.489,00 kn dok su isti na dan 31.12.2019. godine iznosili 703.792,00 kn. Navedeni rashodi odnose se na nabavu informatičke i komunikacijske opreme, opreme za održavanje i zaštitu, odnosno nabavu opreme za video nadzor Spomen doma Ovčara, nabavu stroja za održavanje okoliša te nabavu uređaja za omekšavanje vode radi osiguranja punjenja sustava grijanja u kotlovnici hostela Dubrovnik . Udio rashoda za nabavu proizvedene dugotrajne imovine u ukupnim rashodima za nabavu nefinancijske imovine iznosi 56%.

Ukupni rashodi za dodatna ulaganja u nefinancijskoj imovini na dan 31.12.20120. godine iznose 33.601,00 kn, dok su navedeni rashodi u istom razdoblju prošle godine iznosili 228.467,00 kn. Udio rashoda za dodatna ulaganja u nefinancijskoj imovini u ukupnim rashodima za nabavu nefinancijske imovine iznosi 44%. Navedeni rashodi se odnose na dodatna ulaganja na građevinskim objektima, sanacija portirnice broj 2.

* *Struktura*

|  |  |  |  |
| --- | --- | --- | --- |
|  | **01.01.2019.- 31.12.2019.** | **01.01.2020.-31.12.2020.** | **Indeks** |
| **Rashodi za nabavu nefinancijske imovine (AOP 341)** | **932.259,00** | **77.090,00** | **8,3** |
| **Rashodi za nabavu neproizvedene dugotrajne imovine (AOP 342)** | **-** | **-** | **-** |
| Nematerijalna imovina (AOP 347) | - | - | - |
| **Rashodi za nabavu proizvedene dugotrajne imovine (AOP 354)** | **703.792,00** | **43.489,00** | **6,2** |
| Postrojenja i oprema (AOP 360) | 434.678,00 | 43.489,00 | 10,0 |
| Prijevozna sredstva (AOP 369) | 249.000,00 | 0,00 | 0,00 |
| Nematerijalna proizvedena imovina (AOP 382 ) | 20.114,00 | 0,00 | 0,00 |
| **Rashodi za dodatna ulaganja na nefinancijskoj imovini (AOP 393)** | **228.467,00** | **33.601,00** | **14,7** |
| Dodatna ulaganja na građevinskim objektima (AOP 394) | 228.467,00 | 33.601,00 | 14,7 |

**REZULTAT**

Ukupni prihodi (AOP 629) u promatranom razdoblju iznose 17.948.770,00 kn. Ukupni rashodi (AOP 630) u promatranom razdoblju iznose 17.619.952,00 kn.

Višak prihoda i primitaka ( AOP 631 ) – 328.818,00kn

Višak prihoda i primitaka – preneseni ( AOP 633 ) – 1.101.393,00 kn sastoji se od:

* 128.875,00 kn prijenos prihoda iz 2016. godine,
* 395.093,00 kn prijenos prihoda iz 2017. godine, prihodi od pruženih usluga
* 480.460,00 kn prijenos prihoda iz 2018. godine, prihodi od pruženih usluga
* 96.965,00 kn prijenos prihoda iz 2019. godine, prihodi od pruženih usluga

Na dan 31.12.2020. godine višak prihoda i primitaka raspoloživ u sljedećem razdoblju (AOP 635) iznosi 1.430.211,00 kn. Višak prihoda se sastoji od prihoda od pruženih usluga te prenesenog prihoda prethodnih godina.

Stanje novčanih sredstava na početku izvještajnog razdoblja (AOP 638) i na kraju izvještajnog razdoblja (AOP 641) je 0,00 kn. Prosječan broj zaposlenih na početku (AOP 643) i na kraju izvještajnog razdoblja (AOP 645) je 41.

1. **BILJEŠKE UZ BILANCU- OBRAZAC BIL**

AOP-002 - Nefinancijska imovina

- na početku godine nefinancijska imovina iznosila je 107.645,712,00 kn, a na kraju godine 100.814.779,00 kn.

Javna ustanova ''Memorijalni centar Domovinskog rata Vukovar'' je tijekom 2020. godine za potrebe ustanove nabavila informatičku i komunikacijsku opremu, opremu za video nadzor Spomen doma Ovčara, stroj za održavanje okoliša te uređaj za omekšavanje vode radi osiguranja punjenja sustava grijanja u kotlovnici hostela Dubrovnik .

AOP 063 - Financijska imovina

- na početku godine financijska imovina iznosila je 1.705.472,00 kn, a na kraju godine 1.869.667,00 kn što predstavlja indeks od 109,6.

Potraživanja za prihode poslovanja vidljiva kroz AOP 141 su porasla u odnosu na prethodnu godinu iz razloga što MCDR Vukovar ostvaruje kontinuirane prihode davanjem u zakup restorana Istra zbog usluge prehrane u sklopu Projekta „Posjet učenika osmih razreda Vukovaru“, prihode od usluga smještaja u hostelu Dubrovnik, prihode od zakupa za smještaj antenskih prihvata i zakupa reklamnog prostora**.**

Rashodi budućih razdoblja vidljivi kroz AOP 164 iznose 424.544,00 kn, a isti sadrže rashode za zaposlene i režijske troškove.

AOP 238- Višak prihoda /AOP 242-Manjak prihoda

Višak prihoda 1.430.211,00 kn - čini višak prihoda poslovanja 328.818,00 kn i preneseni višak prihoda poslovanja u iznosu od 1.101.393,00 kn. Sukladno čl.84 Pravilnika o proračunskom računovodstvu i računskom planu transakcije na nefinancijskoj imovini sa stanjem 31. prosinca korigirane su za iznose kapitalnih prijenosa koji su ostvareni tijekom proračunske godine, koji su utrošeni za nabavu nefinancijske imovine.

AOP 254-255 Potraživanje za prihode poslovanja

Na dan 01.01.2020. godine ukupna dospjela potraživanja za prihode poslovanja iznosila su 1.116.072,00 kn, a na dan 31.12.2020. godine 1.431.143,00 kn. Ista se sastoje od naplaćenih prihoda.

Na dan 01.01.2020. godine ukupna nedospjela potraživanja za prihode poslovanja iznosila su 10.055,00 kn, a na dan 31.12.2020. godine 5.982,00 kn, a ista se sastoje od izdanih računa kojima je valuta u 2021. godini.

Sukladno čl. 1 Pravilnika o izmjenama pravilnika o financijskom izvještavanju u proračunskom računovodstvu u nastavku dajemo pregled tablica koje su obvezni dio Bilješki uz Bilancu:

1. Popis sudskih sporova u tijeku.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Tuženik** | **Tužitelj** | **Sažeti opis prirode spora** | **Iznos glavnice** | **Procjena financijskog učinka** | **Procijenjeno vrijeme odljeva sredstava** | **Početak sudskog spora** | **Napomena** |
| 1. | MCDR | Suhomont d.o.o. | Ugovorna kazna | 573.447,54 kn | obveza | 2020. god. | 2017. god | Žalba na presudu od 26.11.2018. |
| 2. | MCDR | Suhomont d.o.o. | Prigovor na rješenje o ovrsi | 66.361,83 kn | obveza | 2020. god. | 2017. god |  |

**1/ SUHOMONT – ugovorna kazna**

**Broj predmeta: Povrv-230/2017**

TUŽITELJ: Suhomont d.o.o. Vinkovci

TUŽENIK: Javna ustanova „Memorijalni centar Domovinskog rata Vukovar“

Pravna stvar: po prigovoru na rješenje o ovrsi temeljem vjerodostojne isprave

VPS: do 500.000,00 kuna

Predmet spora:

Tužitelj je pokrenuo ovršni postupak temeljem vjerodostojne isprave na koje rješenje o ovrsi doneseno po JB Bori Arambašiću je tuženik uložio prigovor te je postupak nastavljen pred Trgovačkim sudom u Osijeku.

Javna ustanova je sukladno čl. 11. Ugovora o javnim radovima unutrašnjeg preuređenja prostora i poboljšanja energetske učinkovitosti zgrade Restoran s kuhinjom (objekt br. 4) BROJ: MCDR Vukovar – II/1-15-06/04-49 sklopljenim 19. svibnja 2015.g. (dalje: Ugovor), sa Dodatkom Ugovoru BROJ: MCDR Vukovar – II/1-15-06/04-58 od dana 15. lipnja 2015.g. i II. Dodatkom Ugovoru BROJ: MCDR Vukovar-II/1-15-06/13-9 od dana 21. rujna 2015.g. kojim je propisana ugovorna kazna za svaki dan prekoračenja ugovorenog roka izvođenja radova u visini 1 promila od ukupnog ugovorenog iznosa za svaki dan prekoračenja roka za izvođenje radova kako je on određen čl. 7. Ugovorom, a s obzirom da tužitelj radove sukladno Ugovoru sa dodacima nije izvršio u ugovorenome i dogovorenome roku koji je konačan dan izvođenja radova po stručnom nadzoru građenja sa svim produžecima označen na dan 19. siječnja 2016.g., te sukladno tome a slijedom kašnjenja od 100 dana (od dana 19.01.2016.g. – do dana 29.04.2016.g.) u izvođenju radova obračunao tužitelju ugovornu kaznu u ukupnoj visini od 10% ugovorene vrijednosti radova u iznosu od = 573.447,54 kn te istu ugovornu kaznu naplatio i obračunao prilikom isplate Okončane situacije br. 110/1/2 ustegnuvši ukupan iznos ugovorne kazne.

Tužitelj smatra da je ugovorna kazna neopravdano naplaćena te tuži na cjelokupan iznos određene i obračunate ugovorne kazne.

**2/ SUHOMONT – dugovanje po okončanoj situaciji (nemjereni dio plinske instalacije - PPD)**

**Broj predmeta: Povrv-380/17**

TUŽITELJ: Suhomont d.o.o. Vinkovci

TUŽENIK: Javna ustanova „Memorijalni centar Domovinskog rata Vukovar“

Pravna stvar: po prigovoru na rješenje o ovrsi temeljem vjerodostojne isprave

VPS: 66.361,83 kuna

Predmet spora:

Tužitelj je pokrenuo ovršni postupak temeljem vjerodostojne isprave na koje rješenje o ovrsi doneseno po JB Bori Arambašiću je tuženik uložio prigovor te je postupak nastavljen pred Trgovačkim sudom u Osijeku.

Tužitelj potražuje iznos od 46.250,00 kuna sa zateznim kamatama u visini od 20.111,83 kuna što je ukupno 66.361,83 kuna.

Potraživanje tužitelj temelji sa osnova ne plaćanja obveza po Ugovoru o asignaciji sklopljenom između tužitelja, tuženika i PPD-a iz razloga što je navedeni iznos plaćen tužitelju u sklopu VI. privremene situacije u mjesecu prosincu 2015.g. za ukupni iznos od 37.000,00 kuna bez PDV-a. Po uvođenju priključka uvjetima PPD-a strogo je bilo propisano da isto izvođenje priključka te spajanje i priključenje nije moguće od strane izvođača radova te je sukladno tome sklopljen ugovor o asignaciji kojim je izvođač radova upućen da u ime i za račun Javne ustanove naplaćeni iznos sa osnova izvođenja nemjerenog dijela plinske instalacije koji ne može izvesti uplati PPD-u kako bi se sklopio ugovor i izveo priključak po PPD-u.

Okončanom situacijom izvođač radova je ispustio navedeni iznos naplaćen u mjesecu prosincu 2015.g. u stavkama F/NEMJERENI DIO PLINSKE INSTALACIJE stavke 01. – 07. u vrijednosti od 37.000,00 kuna bez PDV-a te isti potraživao od strane Javne ustanove temeljem sklopljenog Ugovora o asignaciji koji nije osnova za plaćanje niti stvara obvezu na plaćanje budući da je plaćanje izvršeno u sklopu VI. privremene situacije dok je Ugovorom o asignaciji izvođač radova upućen da iznos od 37.000,00 kuna + PDV proslijedi PPD-u u ime i za račun Javne ustanove.

Izvođač radova je upućen da izmijeni Okončanu situaciju i ispravi je u dijelu F/NEMJERENI DIO PLINSKE INSTALACIJE no izvođač radova odbija izvršiti korekciju Okončane situacije bez obrazloženja.

Slijedom navedenoga odbijanja izvođača radova Javna ustanova nije mogla uplatiti dugovani iznos bez valjane pravne osnove.

1. Popis ugovornih odnosa i slično koji uz ispunjenje određenih uvjeta, mogu postati obveza ili imovina

**Primljene bjanko zadužnice po različitim osnovama u ukupnom iznosu od 4.119.657 kn:**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| **R. br.** | **Datum primanja** | **Instrument osiguranja** | **Iznos primljeni** | **Davatelj** | **Namjena** | **Dokument** | **Rok važenja** | **Napomena** |
| 1. | 20.05.2015. | Bjanko zadužnica | 10.000,00 kn | Udruga hrvatskih branitelja dragovoljaca Domovinskog rata | Korištenje informatičke opreme | OV-3395/15 | Neodređeno vrijeme | Sporazum, BROJ: MCDR Vukovar- I/1-14-01-44 |
| 2. | 13.10.2015. | Bjanko zadužnica | 100.000,00 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | OV-9893/15 | Nije važeća | Povrat zadužnice po završetku sudskog spora |
| 3. | 18.12.2015. | Bankarska garancija | 499.454,71 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009806 (Zagrebačka banka) | Nije važeća | Povrat garancije po završetku sudskog spora |
| 4. | 18.12.2015. | Bankarska garancija | 399.563,77 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009805 (Zagrebačka banka) | Nije važeća | Povrat garancije po završetku sudskog spora |
| 5. | 23.12.2015. | Bankarska garancija | 1.694.764,70 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br. 1504009893 (Zagrebačka banka) | Nije važeća | Povrat garancije po završetku sudskog spora |
| 6. | 03.10.2016. | Bankarska garancija | 578.494,54 kn | SUHOMONT d.o.o. | Izvođenje radova unutrašnjeg uređenja o poboljš. energentske učinkovitosti zgrade Restoran s kuhinjom (objekt br.14) | Br.1604007109 (Zagrebačka banka) | Nije važeća | Povrat garancije po završetku sudskog spora |
| 7. | 16.01.2017. | Bjanko zadužnica | 500.000,00 kn | STANIĆ d.o.o. | Ugovor o zakupu poslovnog prostora restoran u MCDR Vukovar | OV-199/2017 | 16.01.2022. | Jamstvo za uredno ispunjenje ugovora |
| 8. | 15.01.2019. | Bjanko zadužnica | 100.000,00 kn | NOKY SECURITY d.o.o. | Pružanje tjelesne zaštite osoba i imovine | OV-127/2019 | 31.01.2021. | Jamstvo za uredno ispunjenje ugovora |
| 9. | 29.04.2019. | Zadužnica | 6.352,96 kn | HRVATSKI TELEKOM d.d. | Usluga pokretne elektroničke komunikacijske mreže | OV-5511/2018 | 01.02.2021. | Jamstvo za uredno ispunjenje ugovora |
| 10. | 31.05.2019. | Bjanko zadužnica | 5.000,00 kn | ELEMETWEB j.d.o.o. | Izrada web stranice i održavanje | OV-2192/2019 | 31.01.2022. | Jamstvo za uredno ispunjenje ugovora |
| 11. | 05.11.2019. | Bjanko zadužnica | 50.000,00 kn | APPLICON d.o.o. | Nabava i implementacija interaktivnih digitalnih totema/kioska | OV-5958/2019 | 25.12.2020. | Jamstvo za uredno ispunjenje ugovora |
| 12. | 14.02.2020. | Bankarska garancija | 78.243,75 kn | PLETER-USLUGE d.o.o. | Usluga čišćenja poslovnih prostora za potrebe "MCDR Vukovar" | BR. 48/2020-G-DPVPJS | 01.02.2021. | Jamstvo za uredno ispunjenje ugovora |
| 13. | 14.02.2020. | Bankarska garancija | 61.507,18 kn | PLETER-USLUGE d.o.o. | Usluga preuzimanja, pranja, sušenja, peglanja i dostave posteljnog i kupaonskog rublja | BR. 49/2020-G-DPVPJS | 01.02.2021. | Jamstvo za uredno ispunjenje ugovora |
| 14. | 18.06.2020. | Zadužnica | 878,53 kn | INA d.d. | Opskrba gorivom na benzinskim postajama (Ugovor za grupu 7.) | OV-11261/2020 | 01.06.2021. | Jamstvo za uredno ispunjenje ugovora |
| 15. | 18.06.2020. | Zadužnica | 524,38 kn | INA d.d. | Opskrba gorivom na benzinskim postajama (Ugovor za grupu 8.) | OV-11260/2020 | 01.06.2021. | Jamstvo za uredno ispunjenje ugovora |
| 16. | 18.06.2020. | Zadužnica | 3.658,62 kn | INA d.d. | Opskrba gorivom na benzinskim postajama (Ugovor za grupu 9.) | OV-11262/2021 | 01.06.2021. | Jamstvo za uredno ispunjenje ugovora |
| 17. | 20.10.2020. | Bankarska garancija | 31.213,40 kn | VINCEK d.o.o. | Usluge prijevoza za provedbu projekta - Posjet učenika osmih razreda Vukovaru | BR. 2004005503 | 26.01.2021. | Jamstvo za uredno ispunjenje ugovora |

- AOP 244 – 245 Izvanbilančni zapisi su ujedno i pregled svih ugovornih odnosa i slično koji uz ispunjenje određenih uvjeta, mogu postati obveza ili imovina u 2021. godini. Stanje navedenog na početku izvještajnog razdoblja je bilo 5.428.284,00 kn, a na kraju izvještajnog razdoblja isti iznose 4.759.466,00 kn. Razlog smanjenja su povrati nevažećih instrumenta osiguranja.

**IV . Bilješke uz IZVJEŠTAJ O PROMJENAMA VRIJEDNOSTI I OBUJMU IMOVINE I OBVEZA- OBRAZAC P-VRIO**

AOP 018- Promjene u obujmu imovine:

Smanjenje u obujmu imovine od 4.512.997,00 kn odnosi se na rashodovanje dotrajale dugotrajne imovine u iznosu 85.821,00 kn te prijenos dijela zemljišta temeljem rješenja o utvrđivanju građevne čestice KLASA: UP/I-350-05/19-05/05, URBROJ: 2196/01-2-19-02-GB temeljem kojega se iz čestice 4483/2 k.o. Vukovar (Vukovar, Ive Tijardovića 60) formiraju nove čestice k.č. br. 4483/2 i k.č. br. 4483/33 . Sukladno navedenom izvršilo se isknjiženje navedenog dijela zemljišta u korist Ministarstva obrane u iznosu od 4.427.175,80 kn ( površina zemljišta 11.692,00 m2 ).

1. **Bilješka uz IZVJEŠTAJ O RASHODIMA PREMA FUNKCIJSKOJ KLASIFIKACIJI- OBRAZAC RAS-funkcijski**

Prema funkcijskoj klasifikaciji rashodi poslovanja razreda 3 i rashodi poslovanja razreda 4 Javne ustanove svrstani su na AOP 031 – rashodi za ekonomske poslove u iznosu od 6.915.045,00 kn, AOP 103 - rashodi za rekreaciju, kulturu i religije u iznosu 4.993,00 kn i AOP 110 - usluge obrazovanja koje nisu drugdje svrstane 5.103.329,00 kn, a obuhvaćaju rashode prijevoza, prehrane te ostale rashode sličnih dopunskih usluga namijenjenih prvenstveno za učenike korisnike usluga obrazovanja, koji sudjeluju u projektu „Posjet učenika osmih razreda Vukovaru“. AOP 125 u iznosu od 5.596.585,00 kn odnosi se na rashode za redovito poslovanje.

1. **Bilješke uz Izvještaj o obvezama- Obrazac OBVEZE**

AOP-090 - stanje nedospjelih obveza na kraju izvještajnog razdoblja je 434.478,00 kn i prema strukturi čini:

* Obveze za zaposlene u iznosu 317.482,00 kn (plaća za 12 mj. 2020 godine),
* Obveze za materijalne rashode 107.182,00 kn ( režijski troškovi za 12 mj. 2020 godine i naknade troškova zaposlenima -prijevoz na posao, nedospjele obveze),
* Ostale tekuće obveze 9.814,00 kn (obveze za PDV, obveze za porez)

LKK

Prilozi:

- Obrazac PR-RAS

- Obrazac OBVEZE

- Obrazac BIL

- Obrazac P-VRIO

- Obrazac RAS funkcijski

RAVNATELJ:

Krunoslav Šeremet, dipl. ing.

Dostaviti:

* Ministarstvo hrvatskih branitelja,
* Državni ured za reviziju,
* Pismohrana, ovdje